**DĖL PRAŠYMO PERDUOTI VALSTYBINĖS MIŠKŲ ŪKIO PASKIRTIES ŽEMĖS SKLYPĄ VALDYTI, NAUDOTI IR DISPONUOTI JUO PATIKĖJIMO TEISE ROKIŠKIO RAJONO SAVIVALDYBEI**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 7 straipsnio 40 punktu, 16 straipsnio 2 dalies 27 punktu, Lietuvos Respublikos žemės įstatymo 7 straipsnio 3 dalimi, Lietuvos Respublikos miškų įstatymo 4 straipsnio 12 dalimi, 5 straipsnio 51 dalimi, Rokiškio rajono savivaldybės taryba nusprendžia:

1. Prašyti Lietuvos Respublikos Vyriausybės perduoti Rokiškio rajono savivaldybei valstybinei funkcijai (viešosios paskirties rekreacijai ir poilsiui) įgyvendinti valstybinės reikšmės miškų ūkio paskirties (naudojimo būdas – apsauginių miškų sklypai) 0,2219 ha žemės sklypą, kurio unikalus Nr. 4400-5982-7508, esantį Rokiškio r. sav., Juodupės sen., Ilzenbergo k., valdyti, naudoti ir disponuoti juo patikėjimo teise.
2. Pavesti Rokiškio rajono savivaldybės administracijai parengti ir pateikti Lietuvos Respublikos Vyriausybei dokumentus dėl šio sprendimo 1 punkte nurodyto valstybinės miškų ūkio paskirties žemės sklypo perdavimo Rokiškio rajono savivaldybei valdyti, naudoti ir disponuoti juo patikėjimo teise.
3. Įgalioti Rokiškio rajono savivaldybės administracijos direktorių pasirašyti dokumentus dėl šio sprendimo 1 punkte nurodyto valstybinės žemės sklypo perėmimo.
4. Sprendimą skelbti Teisės aktų registre ir savivaldybės interneto svetainėje [www.rokiskis.lt](http://www.rokiskis.lt)

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rasa PugžlienėRokiškio rajono savivaldybės tarybai

**TEIKIAMO SPRENDIMO PROJEKTO „DĖL PRAŠYMO PERDUOTI VALSTYBINĖS MIŠKŲ ŪKIO PASKIRTIES ŽEMĖS SKLYPĄ VALDYTI, NAUDOTI IR DISPONUOTI JUO PATIKĖJIMO TEISE ROKIŠKIO RAJONO SAVIVALDYBEI“**

**AIŠKINAMASIS RAŠTAS**

**Sprendimo projekto tikslai ir uždaviniai.**

Gauti savivaldybės tarybos pritarimą, dėl valstybinės miškų ūkio paskirties (naudojimo būdas – rekreacinių miškų sklypai) žemės sklypo perėmimo savivaldybei valdyti, naudoti ir disponuoti jais patikėjimo teise.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos žemės įstatymas, Lietuvos Respublikos miškų įstatymas.

**Sprendimo projekto esmė.**

Lietuvos Respublikos vietos savivaldos įstatymo 7 straipsnio 40 punkte nustatyta, kad valstybinė (valstybės perduota savivaldybėms) funkcija yra: kitos pagal įstatymus perduotos funkcijos. Vietos savivaldos įstatymo 16 straipsnio 2 dalies 27 punkte nustatyta, kad sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas yra savivaldybės tarybos kompetencija.

Vadovaujantis Lietuvos Respublikos žemės įstatymo 7 straipsnio 3 dalimi, Vyriausybės nutarimais valstybinės miško žemės sklypai gali būti perduodami patikėjimo teise Miškų įstatymo nustatytiems subjektams valstybinėms funkcijoms atlikti. Valstybinės žemės sklypai Vyriausybės nutarimais gali būti perduodami patikėjimo teise ir kitiems Valstybės ir savivaldybių turto valdymo, naudojimo ir disponavimo juo įstatyme nurodytiems subjektams, kai įstatymais jiems priskiriamos valstybinės funkcijos.

Lietuvos Respublikos miškų įstatymo 4 straipsnio 12 dalyje įtvirtinta, kad valstybinę miško žemę patikėjimo teise valdo miškų urėdija, valstybinių rezervatų direkcijos, nacionalinių parkų direkcijos, savivaldybės ir kiti juridiniai asmenys. Valstybinės miško žemės sklypai patikėjimo teise perduodami šiems subjektams Vyriausybės nutarimais valstybinėms funkcijoms įgyvendinti Lietuvos Respublikos žemės įstatymo nustatyta tvarka.

Vadovaujantis Miškų įstatymo 5 straipsnio 51 dalimi, savivaldybės atlieka valstybinę funkciją – prižiūri, saugo ir tvarko joms viešosios paskirties rekreacijai ir poilsiui patikėjimo teise perduotus valstybinės miško žemės sklypus.

Nacionalinės žemės tarnyba prie Aplinkos ministerijos Rokiškio skyriaus 2023-01-26 sudarė valstybinės žemės panaudos sutartį Nr.25SUN-1-(14.25.56.), kuria perdavė Rokiškio rajono savivaldybei 0,2219 ha žemės sklypą Nr. 7363/0001:189 (unikalus Nr. 4400-5982-7508), esantį Rokiškio r. sav., Juodupės sen., Ilzenbergo k., norint sklype atlikti sklypo tvarkymo darbus, statyti naujus statinius ar įrenginius, kurie neprieštarauja nustatytam teritorijos tvarkymo ir naudojimo režimui, reikalinga savivaldybei valdyti, naudoti ir disponuoti patikėjimo teisė. Žemės sklypo naudojimo paskirtis – miškų ūkio paskirties, naudojimo būdas – apsauginių mškų sklypai. Minėti darbai bus vykdomi tik pagal nustatyta tvarka parengtą ir suderintą projektinę dokumentaciją.

**Laukiami rezultatai.**

Bus sudaryta galimybė perimti valstybinius miškų ūkio paskirties sklypus valdyti patikėjimo teise. Perėmus sklypus valdyti patikėjimo teise, savivaldybė įgis teisę juos valdyti ir jais disponuoti teisės aktų nustatyta tvarka.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšos nereikalingos. Galimai ateinančiais laikotarpiais bus reikalingos savivaldybės biudžeto ar kitų šaltinių lėšos miškų priežiūrai, pritaikymui reakreacijai.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Rasa Pugžlienė |